Ons sit die hoër in Interhoër!
Helpmekaar se atletiekspan het weereens, met rasse skrede, die puntebord oorheers by hierdie jaar se Super Interhoër.
1ste HELPMEKAAR 767
2de PRESTIGE COLLEGE 659
3de WATERKLOOF 637
4de ZWARTKOP 565
5de MONUMENT 556
6de GARSFONTEIN 544
7de NOORDHEUWEL 537
Hoogtepunt op Gholf-kalender
Helpies gaan Franse stof skop in ander se oë
Die Graad 11 Frans-klas het die afgelope twee weke uitdunne gehou vir ‘n spelkompetisie in FRANS! Woorde het skielik lewe gekry, want natuurlik klink alles beter in Frans, selfs ‘accent aïgu’ (akuutaksent) en ‘cédille’ (kommatjie aan die c). Dit was stresvol, maar het vir baie pret gesorg en boonop het die kinders in al die grade skielik begin reg spel!
Ons gaan Saterdag die 7de Maart Pretoria toe vir die finale kompetisie, waar ons grootste opponente waarskynlik Boys High en Affies Meisies gaan wees. Menlopark, Waterkloof, Girls’ High, Kingsmead en die twee Crawford Colleges gaan ook meeding om as kampioene uit die stryd te tree. Justin Kruger en Christian van Zyl gaan hulle egter opdraande gee, dis verseker ! Hulle mag maar SPEL!
Op 14 Februarie het Nadia du Plooy (gr. 10) by Jesus se voete gaan sit. Ons sal haar onthou as ‘n altyd-glimlaggende Helpie, met ‘n hart vol dankbaarheid om deel te wees van ons familie.
Haar gedenkdiens vind vandag om 15:00 plaas by Usambara, Krugersdorp.
Nadia se gediggie wat die eerste dag op haar Welpie-bord was:
#my helpiepad begin
Ek is die een met die wielietjies,
Wat woer-woer verby jul jaag.
Saggies raak ek aan jul sielietjies
Al klink dit nou ‘n bietjie vaag.
Eendag sal jul dalk verstaan,
Waardeur ‘n gestremde soms moet gaan.
Daarom vra ek vergewe my
As ek soms oor jul tone ry.
Ons sal jou altyd onthou, liewe Nadia.
Helpie het 'n lied in die hart
Baie geluk aan Ché-Lee Nel wat haar eerste internasionale enkelsnit vrygestel het. Sy is deel van Sony/Select record label, maar werk ook tans saam met vervaardigers wat met groot name werk soos Britney Spears, Bruno Mars en Ed Sheerin. Ché sien ook uit daarna om later hierdie jaar ‘n liedjie saam met ‘n bekende Afrikaans-kunstenaar vry te stel.
Klik gerus hier om na haar liedjie te luister.
In geel getooi, met gesigte rooi
word spiese gegooi en die punte klim mooi
“Die Helpies is vrolik, die Helpies is vry”
Op die pawiljoen word die gees goed gelei
Ons atlete presteer,
om toeskouers te wees – ‘n eer
En ten spyte van Eskom
skyn die Helpie-sonneblom